Diari Oficial de la Generalitat Valenciana


Sumari del DOGV 6517, del 10-05-2011 (2011/5044)

Informació pública de l'aprovació definitiva del Projecte de Reparcel·lació del Sector de Sòl Urbanitzable el Portet.
---------------------------------------------------------------------------------------------------------------------

### Dades del document

Número de DOGV
:   6517

Data del DOGV
:   10-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5044


Data del document
:   01-04-2011

Organisme emissor
:   Ajuntament de Murla

Tipus de document
:   Anunci

Descriptors 

:   * Murla
    * administració local
    * pla d'urbanisme

Informació pública de l'aprovació definitiva del Projecte de Reparcel·lació del Sector de Sòl Urbanitzable el Portet. [2011/5044]  
Mitjançant l'Acord del Ple, de data 1 de març de 2011, es va aprovar definitivament el Projecte de Reparcel·lació del Sector de Sòl Urbanitzable el Portet, la qual cosa es publica als efectes oportuns:  
«Vist que amb registre d'entrada en aquest Ajuntament, de data de 26 de juny de 2008, es presenta el Projecte de Reparcel·lació del Sector de Sòl Urbanitzable denominat el Portet, presentat per la mercantil El Portet, SL. Igualment, als efectes de complementar la documentació es presenta, amb registre d'entrada de data 1 de juliol de 2008, una còpia dels certificats de domini i càrregues de les parcel·les que integren la urbanització.  
Vist que amb data 9 de setembre de 2008, es publica en el Diari Oficial de la Comunitat Valenciana, l'anunci d'inici d'informació pública de la documentació presentada pel termini d'un mes a comptar des de la data de la publicació. Així mateix, aquests documents van ser protocol·litzats a la Notaria de Pego (Alacant), sent-ne el notari José María González Arroyo.  
Vist que durant el termini d'exposició pública es van formular set al·legacions per part de:  
Primera: José Luis Pascual García del Real.  
Segona: Sydney George Morse i Marlies Morse.  
Tercera: Eduardo Sirera Sirera.  
Quarta: Francisco Escrivá Sirera.  
Quinta: Fernando Sendra Morell.  
Sexta: Maria Elvira Bas Peñalva (en nom d'inversions Terelvir).  
  
Vist que amb data 3 d'abril de 2009 i, després de l'emissió dels pertinents informes jurídics i tècnics, l'Ajuntament en sessió plenària va prendre l'acord de resolució d'al·legacions corresponent, desestimant les al·legacions de Francisco Escrivá Sirera i Fernando Sendra Morell, estimant les al·legacions presentades per:  
- José Luis Pascual García del Real.  
- Apartat primer de l'al·legació presentada per Sydney George Morse i Marlies Morse.  
- Eduardo Sirera Sirera.  
- Apartat segon de l'al·legació presentada per Maria Elvira Bas Peñalva (en nom d'inversions Terelvir).  
Vist que amb data 16 de desembre de 2010, es presenta pel registre d'entrada el projecte de reparcel·lació (per mitjà de document refós), en el qual s'arreplega la inclusió de les modificacions necessàries per causa de l'estimació de les al·legacions indicades anteriorment.  
  
Vist que l'Ajuntament, a la vista de la documentació presentada i de conformitat amb l'article 416 del Reglament d'Ordenació i Gestió territorial i Urbanística Valenciana, va concedir un termini d'audiència per 15 dies als titulars de les finques que es veien afectades per les modificacions plasmades al projecte de reparcel·lació refós producte de l'estimació de les al·legacions presentades durant el període d'informació publica, els quals són els que a continuació s'indiquen:  
  
- José Luis Pascual García del Real.  
- Sydney George Morse i Marlies Morse.   
- Eduardo Sirera Sirera.  
- Maria Elvira Bas Peñalva (en nom d'inversions Terelvir).  
- El Portet, SL.  
Vist que durant el període d'audiència concedit als anteriors titulars de les finques sense que es presentaren al·legacions en contra del document refós anteriorment mencionat.  
Considerant el que disposen els articles 175 i 176 de la Llei Urbanística Valenciana, el Ple de la corporació, en votació ordinària, per unanimitat dels sis membres presents, dels set que legalment la constituïxen, acorda:  
  
Primer  
Aprovar definitivament el Projecte de Reparcel·lació del Sector de Sòl Urbanitzable denominat el Portet, segons les normes subsidiàries de Murla, presentat per la mercantil El Portet, SL, amb les seues conseqüències jurídiques inherents que serien:  
I. Afectar les finques resultants al pagament de les quotes d'urbanització, tant les que figuren en el compte de liquidació provisional, com les que resulten del compte de liquidació definitiva.  
II. Declarar extingides les servituds incompatibles amb el planejament i traslladar a les finques de resultat aquelles altres que no l'afecten.  
  
Segon  
Aprovar el compte de liquidació provisional que conté els saldos individualitzats per una suma de 4.396.690,04 euros, impostos inclosos, i indemnitzacions que fa la quantitat de 276.450,96, coincident amb l'import dels costos d'urbanització i indemnitzacions que figuren en el compte de liquidació provisional presentada per l'urbanitzador en la documentació integrant del projecte de reparcel·lació.  
  
Tercer  
Publicar l'acord d'aprovació en el Diari Oficial de la Generalitat Valenciana, en el Butlletí Oficial de la Província d'Alacant i notificar als propietaris interessats i als titulars de drets afectats per aquest projecte, amb expressió dels recursos que pertoquen.  
  
Quart  
Requerir l'urbanitzador perquè aporte almenys tres exemplars en paper i en suport informàtic del projecte de reparcel·lació refós per al seu diligenciat, per a la seua posterior presentació al Registre de la Propietat de Pego i procedir, una vegada ferm en via administrativa el present acord, a la inscripció registral del projecte de reparcel·lació, amb l'expedició prèvia del corresponent certificat, i facultar l'Alcaldia perquè adopte les resolucions que calga amb vista a la dita inscripció, incloses les esmenes que siguen requerides a aquests efectes pel registrador.   
  
Quint  
Afectar l'ús i destí previstos en el planejament els terrenys de cessió obligatòria i procedir a la seua recepció una vegada concloses les obres d'urbanització. L'aprovació de la reparcel·lació forçosa produirà els efectes següents:  
a) Transmissió, a l'Ajuntament el ple domini i lliure de càrregues, de tots els terrenys de cessió obligatòria per a la seua incorporació al patrimoni del sòl o la seua afectació als usos previstos en el planejament, una vegada rebuda la urbanització.  
b) Subrogació, amb plena eficàcia real, de les finques resultants per les finques aportades, i haurà de quedar establida la seua correspondència.  
c) Afectació real de les finques resultants adjudicades al compliment de les càrregues i al pagament dels gastos inherents al sistema d'actuació corresponent.  
  
Sext  
Facultar l'Alcaldia per a dur a terme els aclariments, les esmenes i tots els tràmits que calga amb vista a la millor execució del present acord».  
  
Contra la present resolució, que posa fi a la via administrativa, podeu interposar alternativament o un recurs de reposició potestatiu, en el termini d'un mes a comptar des de l'endemà a la publicació d'aquest anunci, davant de l'alcaldessa d'aquest Ajuntament de Murla, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu, davant del Jutjat Contenciós Administratiu d'Alacant, en el termini de dos mesos a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si opteu per interposar el recurs de reposició potestatiu, no podreu interposar el recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que pugueu exercitar qualsevol altre recurs que estimeu pertinent.  
  
Murla, 1 d'abril de 2011.- L'alcaldessa: Josefa Roca Llacer.